સારા વિચારો સારી અસર પેદા કરતા હોય છે માટે જ દરેક પ્રેરણાત્મક પુસ્તકમાં પોઝિટિવ વિચારો પર ભાર મૂકવામાં આવે છે. અચેતન મગજમાં રહેલી નકારાત્મકતાને દૂર કરવી જરૂરી છે. આ કામ અઘરું જરૂર છે, પણ અશક્ય નથી. અચેતન મનમાં શ્રદ્ધાનો સંચાર થશે તો આત્મવિશ્વાસ પણ આવી જશે. જો આપણા કામમાં શ્રદ્ધા નહીં હોય તો તર્કસંગત પ્રયાસ કે યોજના પણ અસફળ થઇ જાય છે. જાગ્રત મન શંકાશીલ છે, જ્યારે અચેતન મન કોઇ પણ ચકાસણી વિના બધું જ સ્વીકારી લે છે. સફળતા માટે આ મગજની શક્તિ સમજવી ખાસ જરૂરી છે.